
ՈՐՈՇՈՒՄ
	18 հուլիսի 2023 թվականի
	թիվ 103
	քաղ. Մոսկվա



Չինաստանի Ժողովրդական Հանրապետության ծագում ունեցող եւ Եվրասիական տնտեսական միության մաքսային տարածք ներմուծվող՝ գլորման առանցքակալների (բացառությամբ ասեղնավորների) նկատմամբ հակագնագցման միջոցի գործողությունը երկարաձգելու մասին

«Երրորդ երկրների նկատմամբ հատուկ պաշտպանական, հակագնագցման եւ փոխհատուցման միջոցների կիրառման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 8 հավելված) 109-րդ կետի հինգերորդ պարբերությանը համապատասխան՝ Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական հանձնաժողովի կոլեգիայի 2018 թվականի օգոստոսի 21-ի «Չինաստանի Ժողովրդական Հանրապետության ծագում ունեցող եւ Եվրասիական տնտեսական միության մաքսային տարածք ներմուծվող գլորման առանցքակալների (բացառությամբ ասեղնավորների) նկատմամբ հակագնագցման միջոցի գործողությունը երկարաձգելու մասին» թիվ 139 որոշմամբ սահմանված հակագնագցման միջոցի գործողությունը երկարաձգել մինչեւ 2024 թվականի ապրիլի 20-ը ներառյալ։
2.	Եվրասիական տնտեսական միության անդամ պետությունների մաքսային գործի ոլորտում լիազորված պետական մարմիններին՝ սույն որոշումն ուժի մեջ մտնելու օրվանից մինչեւ 2024 թվականի ապրիլի 20-ը ներառյալ ապահովել Եվրասիական տնտեսական հանձնաժողովի կոլեգիայի 2018 թվականի օգոստոսի 21-ի թիվ 139 որոշմամբ սահմանված դրույքաչափերով հակագնագցման տուրքի գանձումը՝ նախնական հակագնագցման տուրքերի գանձման համար սահմանված կարգով:
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո, բայց 2023 թվականի օգոստոսի 21-ից ոչ շուտ։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

